**INFORMATĪVAIS ZIŅOJUMS**

par Būvniecības likumam pakārtoto normatīvo aktu projektu

sagatavošanas gaitu (no 2015.gada 1.maija līdz 2014.gada 3.jūlijam)

Ministru kabineta 2014.gada 7.oktobra sēdē, izskatot noteikumu projektu „Būvspeciālistu kompetences novērtēšanas un patstāvīgās prakses uzraudzības noteikumi”, protokollēmuma (prot.Nr.53, 21.§, TA-703) 2.punktā tika uzdots Ekonomikas ministrijai reizi ceturksnī iesniegt izskatīšanai Ministru kabineta sēdē informāciju par Būvniecības likumam pakārtoto normatīvo aktu projektu sagatavošanas gaitu.

Ekonomikas ministrija informē par progresu normatīvo aktu sagatavošanā laika posmā no 2015.gada 1.maija līdz 3.jūlijam.

**I. Par progresu normatīvo aktu sagatavošanā:**

Ekonomikas ministrija ir sagatavojusi līdz 2015.gada 3.jūlijam un Ministru kabinets (turpmāk – MK) ir pieņēmis šādus Latvijas būvnormatīvus (*skat. Tabulu Nr.1*).

Atbilstoši Būvniecības likuma 5.panta pirmās daļas 3.punktam un pārejas noteikumu 2.punktam līdz 2015.gada 1.jūlijam Ministru kabinets ir pieņēmis 31 no 32 nepieciešamajiem Latvijas būvnormatīviem. Nav pieņemts Latvijas būvnormatīvs LBN 229-15 „Hidroelektrostaciju hidrotehniskās būves””, kurš tika izsludināts Valsts sekretāru 2015.gada 18.jūnija sanāksmē (prot.Nr.24, 3.§,VSS-678).

Tabula Nr.1

|  |  |  |  |  |
| --- | --- | --- | --- | --- |
| Nr.  p.k. | Latvijas būvnormatīvs | Pieņemti MK sēdē (datums, protokola Nr.)  MK noteikumi | Publikācija | Stājās spēkā |
| 1. | **LBN 002-15 „Ēku norobežojošo konstrukciju siltumtehnika”** | 2015.gada 30.jūnijā (prot.Nr.30, 64.§) noteikumi Nr.339 | ["Latvijas Vēstnesis"](https://www.vestnesis.lv/ta/id/275015-noteikumi-par-latvijas-buvnormativu-lbn-002-15-eku-norobezojoso-konstrukciju-siltumtehnika-), 125 (5443), 30.06.2015. | 01.07.2015. |
| 2. | **LBN 003-15 "Būvklimatoloģija"** | 2015.gada 30.jūnijā (prot.Nr.30, 60.§)  noteikumi Nr.338 | ["Latvijas Vēstnesis"](https://www.vestnesis.lv/ta/id/275013-noteikumi-par-latvijas-buvnormativu-lbn-003-15-buvklimatologija-), 125 (5443), 30.06.2015. | 01.07.2015. |
| 3. | **LBN 005-15 "Inženierizpētes noteikumi būvniecībā"** | 2015.gada 30.jūnijā (prot.Nr.30, 51.§)  noteikumi Nr.334 | ["Latvijas Vēstnesis"](https://www.vestnesis.lv/ta/id/275007-noteikumi-par-latvijas-buvnormativu-lbn-005-15-inzenierizpetes-noteikumi-buvnieciba-), 125 (5443), 30.06.2015. | 01.07.2015. |
| 4. | **LBN 008-14 “Inženiertīklu izvietojums”** | 2014.gada 30.septembrī (prot.Nr.51, 5.§)  noteikumi Nr.574 |  | 01.10.2014. |
| 5. | **LBN 016-15 "Būvakustika"** | 2015.gada 16.jūnijā (prot.Nr.29, 5.§) noteikumi Nr.312 | ["Latvijas Vēstnesis"](https://www.vestnesis.lv/ta/id/274976-noteikumi-par-latvijas-buvnormativu-lbn-016-15-buvakustika-), 124 (5442), 30.06.2015. | 01.07.2015. |
| 6. | **LBN 201-15 "Būvju ugunsdrošība"** | 2015.gada 30.jūnijā (prot.Nr.30, 53.§) noteikumi Nr.333 | ["Latvijas Vēstnesis"](https://www.vestnesis.lv/ta/id/275006-noteikumi-par-latvijas-buvnormativu-lbn-201-15-buvju-ugunsdrosiba-), 125 (5443), 30.06.2015. | 01.07.2015. |
| 7. | **LBN 202-15 "Būvprojekta saturs un noformēšana"** | 2015.gada 9.jūnijā (prot.Nr.28, 1.§) noteikumi Nr.281 | ["Latvijas Vēstnesis"](https://www.vestnesis.lv/ta/id/274593-noteikumi-par-latvijas-buvnormativu-lbn-202-15-buvprojekta-saturs-un-noformesana-), 113 (5431), 11.06.2015. | 12.06.2015. |
| 8. | **LBN 203-15 "Betona būvkonstrukciju projektēšana"** | 2015.gada 26.maijā (prot.Nr.26, 1§) noteikumi Nr.254 | ["Latvijas Vēstnesis"](https://www.vestnesis.lv/ta/id/274318-noteikumi-par-latvijas-buvnormativu-lbn-203-15-betona-buvkonstrukciju-projektesana-), 103 (5421), 28.05.2015. | 01.06.2015. |
| 9. | **LBN 204-14 "Tērauda būvkonstrukciju projektēšana"** | 2014.gada 23.decembrī (prot.Nr.72, 3.§) noteikumi Nr.794 |  | 01.01.2015. |
| 10. | **LBN 205-15 "Mūra būvkonstrukciju projektēšana"** | 2015.gada 26.maijā (prot.Nr.26, 4§) noteikumi Nr.248 | ["Latvijas Vēstnesis"](https://www.vestnesis.lv/ta/id/274301-noteikumi-par-latvijas-buvnormativu-lbn-205-15-mura-buvkonstrukciju-projektesana-), 103 (5421), 28.05.2015. | 01.06.2015. |
| 11. | **LBN 206-14 "Koka būvkonstrukciju projektēšana"** | 2014.gada 23.decembrī (prot.Nr.72, 2.§) noteikumi Nr.793 |  | 01.01.2015. |
| 12. | **LBN 207-15 "Ģeotehniskā projektēšana"** | 2015.gada 2.jūnijā (prot.Nr.27, 4.§) noteikumi Nr.265 | ["Latvijas Vēstnesis"](https://www.vestnesis.lv/ta/id/274440-noteikumi-par-latvijas-buvnormativu-lbn-207-15-geotehniska-projektesana-), 108 (5426), 04.06.2015. | 08.06.2015. |
| 13. | **LBN 208-15 "Publiskas būves"** | 2015.gada 30.jūnijā (prot.Nr.30, 50.§) noteikumi Nr.331 | ["Latvijas Vēstnesis"](https://www.vestnesis.lv/ta/id/274995-noteikumi-par-latvijas-buvnormativu-lbn-208-15-publiskas-buves-), 125 (5443), 30.06.2015. | 01.07.2015. |
| 14. | **LBN 211-15 "Dzīvojamās ēkas"** | 2015.gada 30.jūnijā (prot.Nr.30, 65.§) noteikumi Nr.340 | ["Latvijas Vēstnesis"](https://www.vestnesis.lv/ta/id/275016-noteikumi-par-latvijas-buvnormativu-lbn-211-15-dzivojamas-ekas-), 125 (5443), 30.06.2015. | 01.07.2015. |
| 15. | **LBN 212-15 "Tērauda un betona kompozīto būvkonstrukciju projektēšana"** | 2015.gada 26.maijā (prot.Nr.26, 5§) noteikumi Nr.249 | ["Latvijas Vēstnesis"](https://www.vestnesis.lv/ta/id/274302-noteikumi-par-latvijas-buvnormativu-lbn-212-15-terauda-un-betona-kompozito-buvkonstrukciju-projektesana-), 103 (5421), 28.05.2015. | 01.06.2015. |
| 16. | **LBN 213-15 "Alumīnija būvkonstrukciju projektēšana"** | 2015.gada 26.maijā (prot.Nr.26, 3§) noteikumi Nr.247 | ["Latvijas Vēstnesis"](https://www.vestnesis.lv/ta/id/274300-noteikumi-par-latvijas-buvnormativu-lbn-213-15-aluminija-buvkonstrukciju-projektesana-), 103 (5421), 28.05.2015. | 01.06.2015. |
| 17. | **LBN 215-15 "Seismiski izturīgu būvkonstrukciju projektēšana"** | 2015.gada 26.maijā (prot.Nr.26, 2§) noteikumi Nr.246 | ["Latvijas Vēstnesis"](https://www.vestnesis.lv/ta/id/274299-noteikumi-par-latvijas-buvnormativu-lbn-215-15-seismiski-izturigu-buvkonstrukciju-projektesana-), 103 (5421), 28.05.2015. | 01.06.2015. |
| 18. | **LBN 221-15 „Ēku iekšējais ūdensvads un kanalizācija”** | 2015.gada 30.jūnijā (prot.Nr.30, 52.§) noteikumi Nr.332 | ["Latvijas Vēstnesis"](https://www.vestnesis.lv/ta/id/275001-noteikumi-par-latvijas-buvnormativu-lbn-221-15-eku-ieksejais-udensvads-un-kanalizacija-), 125 (5443), 30.06.2015. | 01.07.2015. |
| 19. | **LBN 222-15 "Ūdensapgādes būves"** | 2015.gada 30.jūnijā (prot.Nr.30, 44.§) noteikumi Nr.326 | ["Latvijas Vēstnesis"](https://www.vestnesis.lv/ta/id/274989-noteikumi-par-latvijas-buvnormativu-lbn-222-15-udensapgades-buves-), 125 (5443), 30.06.2015. | 01.07.2015. |
| 20. | **LBN 223-15 "Kanalizācijas būves"** | 2015.gada 30.jūnijā (prot.Nr.30, 45.§) noteikumi Nr.327 | ["Latvijas Vēstnesis"](https://www.vestnesis.lv/ta/id/274990-noteikumi-par-latvijas-buvnormativu-lbn-223-15-kanalizacijas-buves-), 125 (5443), 30.06.2015. | 01.07.2015. |
| 21. | **LBN 224-15 "Meliorācijas sistēmas un hidrotehniskās būves"** | 2015.gada 30.jūnijā (prot.Nr.30, 47.§) noteikumi Nr.329 | ["Latvijas Vēstnesis"](https://www.vestnesis.lv/ta/id/274993-noteikumi-par-latvijas-buvnormativu-lbn-224-15-melioracijas-sistemas-un-hidrotehniskas-buves-), 125 (5443), 30.06.2015. | 01.07.2015. |
| 22. | **LBN 231-15 "Dzīvojamo un publisko ēku apkure un ventilācija"** | 2015.gada 16.jūnijā (prot.Nr.29, 6.§) noteikumi Nr.310 | ["Latvijas Vēstnesis"](https://www.vestnesis.lv/ta/id/274815-noteikumi-par-latvijas-buvnormativu-lbn-231-15-dzivojamo-un-publisko-eku-apkure-un-ventilacija-), 119 (5437), 19.06.2015. | 20.06.2015. |
| 23. | **LBN 241-15 "Dabasgāzes iekšējo gāzesvadu sistēma"** | 2015.gada 30.jūnijā (prot.Nr.30, 56.§) noteikumi Nr.336 | ["Latvijas Vēstnesis"](https://www.vestnesis.lv/ta/id/275009-noteikumi-par-latvijas-buvnormativu-lbn-241-15-dabasgazes-ieksejo-gazesvadu-sistema-), 125 (5443), 30.06.2015. | 01.07.2015. |
| 24. | **LBN 242-15 "Dabasgāzes ārējo gāzesvadu sistēma"** | 2015.gada 30.jūnijā (prot.Nr.30, 54.§) noteikumi Nr.341 | ["Latvijas Vēstnesis"](https://www.vestnesis.lv/ta/id/275017-noteikumi-par-latvijas-buvnormativu-lbn-242-15-dabasgazes-arejo-gazesvadu-sistema-), 125 (5443), 30.06.2015. | 01.07.2015. |
| 25. | **LBN 243-15 “Sašķidrinātās gāzes iekšējo un ārējo gāzesvadu sistēma”** | 2015.gada 30.jūnijā (prot.Nr.30, 55.§) noteikumi Nr.335 | ["Latvijas Vēstnesis"](https://www.vestnesis.lv/ta/id/275008-noteikumi-par-latvijas-buvnormativu-lbn-243-15-saskidrinatas-naftas-gazes-ieksejo-un-arejo-gazesvadu-sistema-), 125 (5443), 30.06.2015. | 01.07.2015. |
| 26. | **LBN 261-15 "Ēku iekšējā elektroinstalācija"** | 2015.gada 9.jūnijā (prot.Nr.28, 20.§) noteikumi Nr.294 | ["Latvijas Vēstnesis"](https://www.vestnesis.lv/ta/id/274674-noteikumi-par-latvijas-buvnormativu-lbn-261-15-eku-iekseja-elektroinstalacija-), 116 (5434), 16.06.2015. | 17.06.2015. |
| 27. | **LBN 262-15 "Elektronisko sakaru tīkli"** | 2015.gada 30.jūnijā (prot.Nr.30, 46.§) noteikumi Nr.328 | ["Latvijas Vēstnesis"](https://www.vestnesis.lv/ta/id/274991-noteikumi-par-latvijas-buvnormativu-lbn-262-15-elektronisko-sakaru-tikli-), 125 (5443), 30.06.2015. | 01.07.2015. |
| 28. | **LBN 305-15 "Ģeodēziskie darbi būvniecībā"** | 2015.gada 16.jūnijā (prot.Nr.29, 57.§) noteikumi Nr.325 | ["Latvijas Vēstnesis"](https://www.vestnesis.lv/ta/id/274935-noteikumi-par-latvijas-buvnormativu-lbn-305-15-geodeziskie-darbi-buvnieciba-), 124 (5442), 30.06.2015. | 01.07.2015. |
| 29. | **LBN 310-14 “Darbu veikšanas projekts”** | 2014.gada 21.oktobrī (prot.Nr.57, 36.§) noteikumi Nr.655 |  | 05.11.2014. |
| 30. | **LBN 405-15 "Būvju tehniskā apsekošana"** | 2015.gada 30.jūnijā (prot.Nr.30, 57.§) noteikumi Nr.337 | ["Latvijas Vēstnesis"](https://www.vestnesis.lv/ta/id/275010-noteikumi-par-latvijas-buvnormativu-lbn-405-15-buvju-tehniska-apsekosana-), 125 (5443), 30.06.2015. | 01.07.2015. |
| 31. | **LBN 501-15 "Būvizmaksu noteikšanas kārtība"** | 2015.gada 30.jūnijā (prot.Nr.30, 49.§) noteikumi Nr.330 | ["Latvijas Vēstnesis"](https://www.vestnesis.lv/ta/id/274994-noteikumi-par-latvijas-buvnormativu-lbn-501-15-buvizmaksu-noteiksanas-kartiba-), 125 (5443), 30.06.2015. | 01.07.2015. |

Tā kā Latvijas būvnormatīvi pēc būtības tika pārizdoti, nevērtējot būvnormatīvā iekļauto projektēšanas prasību aktualitāti, Ministru kabineta sēdē vairākiem būvnormatīviem protokollēmumā ir norādīts, ka Ekonomikas ministrija sadarbībā ar būvniecības nozares pārstāvjiem 2015. un 2016.gadā nodrošinās būvnormatīva pārskatīšanu pēc būtības.

**II. Latvijas Būvniecības padomē aktualizētie jautājumi**

Latvijas Būvniecības padomei laika posmā no 2015.gada 1.maija līdz 2014.gada 3.jūlijam ir notikušas 3 padomes sēdes. Sēdes darba kārtības un protokoli ir pieejami Ekonomikas ministrijas mājas lapā. Sēdēs tika izskatīti nozarei būtiski jautājumi:

*1. Latvijas būvnormatīvi.*

Izvērtējot, kādi Latvijas būvnormatīvi nozarei ir paši nepieciešamākie, Būvniecības padome noteica primāri pārstrādājamos Latvijas būvnormatīvus, kā pirmos nosakot tos, kas ir saistīti ar būvju drošību, tad tos, kas ir novecojuši vai saistīti ar konstrukciju projektēšanu.

Būvniecības padome nolēma 2015.gadā pārstrādāt tos būvnormatīvus, kas saistīti ar ēku drošību:

1) Latvijas būvnormatīvu LBN 005-99 „Inženierizpētes noteikumi būvniecībā”;

2) Latvijas būvnormatīvu LBN 201-10 „Būvju ugunsdrošība”;

3) LAS priekšlikums apvienot trīs ēku projektēšanas būvnormatīvus vienā Latvijas būvnormatīvā “Ēku lietošanas drošība un vides pieejamība”

-Latvijas būvnormatīvu LBN 208-08 „Publiskas ēkas un būves”;

-Latvijas būvnormatīvu LBN 209-09 „Mazstāvu dzīvojamās mājas”;

-Latvijas būvnormatīvu LBN 211-08 „Daudzstāvu daudzdzīvokļu dzīvojamie nami”;

4) Latvijas būvnormatīvu LBN 405-01 „Būvju tehniskā apsekošana”;

5) Iesākt darbu pie Latvijas būvnormatīvu LBN 202-01 „Būvprojekta saturs un noformēšana”, pie standartu izstrādāšanas, jo katrai būvprojekta sadaļai atbilst nozares standarti, kas pašlaik vēl nav pieejami.

2016.gadā pārstrādāt sevišķi novecojušos būvnormatīvus:

1) Turpināt darbu pie Latvijas būvnormatīvu LBN 202-01 „Būvprojekta saturs un noformēšana”;

2) Latvijas būvnormatīvu LBN 221-98 „Ēku iekšējais ūdensvads un kanalizācija”;

3) Latvijas būvnormatīvu LBN 222-99 „Ūdensapgādes ārējie tīkli un būves”;

4) Latvijas būvnormatīvu LBN 223-99 „Kanalizācijas ārējie tīkli un būves”;

5) Latvijas būvnormatīvu LBN 224-05 „Meliorācijas sistēmas un hidrotehniskās būves”.

*2. Būvkomersantu klasifikācija.*

Ministrija ir uzsākusi darbu pie būvkomersantu klasifikācijas, ir apzināta vairāku valstu pieredze (Beļģijas, Lietuvas, Apvienoto Arābu Emirātu), ir noteikts, pēc kādiem kritērijiem būtu iespējams komersantus klasificēt un kādi dati ir pieejami.

Padome vienojas, ka būvkomersantu klasifikatora izveidošanu būtu lietderīgāk uzticēt neatkarīgai kompānijai, lai nerastos domstarpības nozarē. Pirms tam izveidot darba grupu, kas izteiktu savu redzējumu par galvenajiem kritērijiem, kādi būtu jāpiemēro klasificējot būvkomersantus (pēc apgrozījuma, pa darbības nozarēm).

*3. Būvniecības valsts kontroles biroja darbība.*

Lai nodrošinātu Būvniecības likumā noteiktajā kārtībā būvekspertīzes organizēšanu, Būvniecības padomes locekļi aicina biroju saskaņot ar nozares organizācijām būvpeciālistu sertifikācijas pamatprincipus būvekspertīzes jomā un sagatavoto dokumentāciju attiecībā uz būvspeciālistu akreditāciju būvekspertīzes jomā iesniegt Būvniecības padomei.

**III. Turpmākā rīcība**

*1. Ekonomikas ministrija turpina nepieciešamo normatīvo aktu izstrādi un to pilnveidošanu:*

Vairāki Ministru kabineta noteikumu projekti ir izsludināti Valsts sekretāru sanāksmē un turpinās šo projektu saskaņošana *(skat. Tabulu Nr.2).*

1) Noteikumu projekts “Noteikumi par Latvijas būvnormatīvu LBN 229-15 „Hidroelektrostaciju hidrotehniskās būves”” (VSS-678) izsludināts Valsts sekretāru 2015.gada 18.maija sanāksmē. Par noteikumu projektu ir saņemti atzinumi no Tieslietu ministrijas, Vides aizsardzības un reģionālās attīstības ministrijas un Finanšu ministrijas, kuros izteikti gan iebildumi, gan priekšlikumi. Šobrīd Ekonomikas ministrija vērtē saņemtos iebildumus.

Noteikumu projekts tiks iesniegts izskatīšanai Ministru kabineta sēdē līdz š.g.jūlija beigām.

2)  Noteikumu projekts „Būvniecības informācijas sistēmas noteikumi” (BIS noteikumi) (VSS–289) 2015.gada 26.jūnijā ir iesniegti izskatīšanai Ministru kabineta komitejas sēdē, tā kā starpinstitūciju sanāksmē un elektroniskās saskaņošanas rezultātā nav panākta vienošanās ar Latvijas Pašvaldību savienību (LPS), kura kopumā neatbalsta Ministru kabineta noteikumu projektu. Nav ņemti vērā un nesaskaņoti ir trīs iebildumi, kas apvieno vairākus iebildumus ar vienādu būtību, no Latvijas Pašvaldību savienības.

LPS uzskata par nepieņemamu praksi, ka, veidojot jaunu informatīvo sistēmas valstī, tās neparedz savietojumu ar citām funkcionāli nepieciešamām sistēmām (tai skaitā BIS neparedz tajā veikt nodevas par būvatļaujas saņemšanu aprēķinu, kā rezultātā pašvaldībām ir jāuztur paralēlas datu bāzes), kā arī BIS nesaturēs konkrētus datus par apbūvējamo zemesgabalu.

Ekonomikas ministrija uzskata, ka BIS nav paredzēts veidot nodevu aprēķināšanas sistēmu būvatļaujām. Pašvaldības tiesība savā administratīvajā teritorijā uzlikt pašvaldības nodevas, t.sk. par būvatļaujas saņemšanu, izriet no likuma „Par nodokļiem un nodevām” 12.panta pirmās daļas un Ministru kabineta 2005.gada 28.jūnija noteikumu Nr.480 "Noteikumi par kārtību, kādā pašvaldības var uzlikt pašvaldību nodevas" 15.punkta. Pašvaldību būvvaldes nodevu aprēķinam piemēro individuālas formulas, tāpēc pašlaik izstrādāt situācijai atbilstošu tehnisko risinājumu nav plānots. Šo jautājumu ir iespējams analizēt nākamajās BIS izstrādes kārtās. BIS ir iestrādāta funkcionalitāte, lai ieskatītos Nekustamā īpašuma valsts kadastra informācijas sistēmas (NĪVKIS) datos: 1) ir iespējams identificēt visas zemju vienības, uz kurām atrodas būve; 2) būves apbūves platība uz katras no zemes vienībām nav iespējams automātiski uzrādīt, tā kā šādi dati netiek glabāti NĪVKIS.

3) Noteikumu projekts „Grozījumi Ministru kabineta 2014.gada 19.augusta noteikumos Nr.500 „Vispārīgie būvnoteikumi”” tika izskatīts 2015.gada 18.maija starpministriju sanāksmē, kurā netika panākta vienošanās:

- Satiksmes ministrija neatbalsta pienākumu būvdarbu veicējam un būvuzraugam rakstiski informēt pasūtītāju par visiem atsevišķu būvdarbu veicējiem, kas piesaistīti konkrētā būvobjekta realizācijai, kā arī neatbalsta precizēto autoceļu iedalījumu grupās (1.pielikums);

- Latvijas Arhitektu savienība nepiekrīt noteikt autoruzraugam pienākumu parakstīt apliecinājumu par būves gatavību ekspluatācijai, ja būvobjekts ir realizēts atbilstoši būvprojektā ietvertiem risinājumiem un ir izpildīti autoruzrauga norādījumi;

- LPS iebilst pret noteikumos esošo redakciju, ka būvinspektoram ir aizliegts stāties darba tiesiskajās attiecībās ar būvkomersantu un sniegt būvniecības pakalpojumus.

Pēc starpministriju sanāksmes Ekonomikas ministrija precizēto noteikumu projektu nosūtīja atkārtotai izvērtēšanai un tika saņemti papildus iebildumi par projektu. Saņemtie iebildumi tiek vērtēti.

4)Noteikumu projektā "Grozījumi Ministru kabineta 2014.gada 19.augusta noteikumos Nr.501 "Elektronisko sakaru tīklu ierīkošanas, būvniecības un uzraudzības kārtība"" (VSS-561) ir papildināti un precizēti esošie elektronisko sakaru ierīkošanas un būvniecības termini, ir izslēgts elektronisko sakaru ierīkošanas dokumenta veids – tehniskā shēma, kas jaunajā būvniecības normatīvajā regulējumā netiek lietots, ir papildināts ar jaunu segto darbu pieņemšanas akta veidlapu par elektronisko sakaru tīkla kabeļu kanalizācijas būvniecību ar beztranšejas guldīšanas metodi, kas ir ļoti aktuāla jaunajos projektos.

Lai noteiktu vienveidīgu noteikumu piemērošanu pirms būvdarbu uzsākšanas elektronisko sakaru tīkla būvēs, noteikumu projektā ir precīzi noteikta būvdarbu uzsākšanas nosacījumu izpildes kārtība.

Tā kā par izsludināto noteikumu projektu ir saņemti iebildumi, noteikumu projekts šobrīd tiek precizēts.

Tabula Nr.2

|  |  |  |  |  |
| --- | --- | --- | --- | --- |
| Nr.  p.k. | Projekts veids | Nosaukums | Izsludināts VSS  (datums, protokols Nr.) | Izstrādes stadija |
| 1. | Noteikumu projekts  Latvijas būvnormatīvs | Noteikumi par Latvijas būvnormatīvu **LBN 229-15 „Hidroelektrostaciju hidrotehniskās būves”** | 18.06.2015.  VSS prot.Nr.24, 3.§,  VSS-678 | Saņemti atzinumi un projekts tiek precizēts |
| 2. | Noteikumu projekts | **Būvniecības informācijas sistēmas noteikumi** | 27.03.2014.  VSS prot.Nr.12, 4.§, VSS-289 | Projekts 26.06.2015. ir iesniegts izskatīšanai Ministru kabineta komitejas sēdē (EM Nr.1-1-5461), tā kā ir nesaskaņoti jautājumi ar LPS |
| 3. | Noteikumu projekts | **Grozījumi Ministru kabineta 2014.gada 19.augusta noteikumos Nr.500 „Vispārīgie būvnoteikumi”** | 12.03.2015.  VSS prot.Nr.10, 3.§, VSS-227 | 18.05.2015. notika starpministriju sanāksme, kurā netika panākta vienošanās par 4 jautājumiem. Pēc precizētā noteikumu projekta nosūtīšanas, saņemti papildus iebildumi, kuri tiek vērtēti |
| 4. | Noteikumu projekts | **Grozījumi Ministru kabineta 2014.gada 19.augusta noteikumos Nr.501 "Elektronisko sakaru tīklu ierīkošanas, būvniecības un uzraudzības kārtība"** | 21.05.2015. VSS prot.Nr.20, 2.§, VSS-561 | Saņemti atzinumi un projekts tiek precizēts |

*2. Normatīvo aktu sagatavošana, kuri vēl nav izsludināti Valsts sekretāru sanāksmē:*

1) Izstrādes stadijā ir noteikumu projekts „Ar radiācijas drošību saistīto būvju būvnoteikumi”. Vides aizsardzības un reģionālās attīstības ministrijas (VARAM) sagatavoto Ministru kabineta noteikumu projektu ir iesniegusi Ekonomikas ministrijai un šobrīd norit tā izvērtēšana.

Noteikumu projekts „Ar radiācijas drošību saistīto būvju būvnoteikumi” tiks iesniegts izsludināšanai Valsts sekretāru sanāksmē līdz š.g. jūlija beigām.

2) Atbilstoši Būvniecības likumā dotajam deleģējumam līdz 2016.gada 1.janvārim ir jāizdod būvkomersantu klasifikācijas noteikumi. Ministrija ir uzsākusi darbu pie būvkomersantu klasifikācijas, ir apzināta vairāku valstu pieredze (Beļģijas, Lietuvas, Apvienoto Arābu Emirātu), ir noteikts, pēc kādiem kritērijiem būtu iespējams komersantus klasificēt un kādi dati ir pieejami.

Sagatavotā informācija ir izskatīta Latvijas Būvniecības padomes sēdē, kurā vienojās izveidot darba grupu, kas izteiktu savu redzējumu par galvenajiem kritērijiem, kādi būtu jāpiemēro klasificējot būvkomersantus (pēc apgrozījuma, pa darbības nozarēm).

3) 2015.gada 30.jūnijā Latvijas nacionālā akreditācijas institūcija – Latvijas Nacionālais akreditācijas birojs:

- pamatojoties uz 2015.gada 4.martā Latvijas Melioratoru biedrības iesniegtajiem dokumentiem, pieņēmis lēmumu par Latvijas Melioratoru biedrības Hidromelioratīvās būvniecības sertifikācijas centra (turpmāk - LMB SC) akreditāciju. Tādējādi LMB SC atzīta par atbilstošu sniegt būvspeciālistu kompetences novērtēšanu un patstāvīgās prakses uzraudzību šādās specialitātēs un darbības sfērās: meliorācijas sistēmu un upju un jūras hidrotehnisko būvju projektēšanā, būvdarbu vadīšanā un būvuzraudzībā.

- pamatojoties uz 2015.gada 29.maijā Latvijas Jūrniecības savienības iesniegtajiem dokumentiem, pieņēmis lēmumu par Latvijas Jūrniecības savienības Sertificēšanas centra (turpmāk - LJS SC) akreditāciju. Tādējādi LJS SC atzīta par atbilstošu sniegt būvspeciālistu kompetences novērtēšanu un patstāvīgās prakses uzraudzību šādās specialitātēs un darbības sfērās: upju un jūras hidrotehnisko būvju projektēšanā, būvdarbu vadīšanā un būvuzraudzībā.

Ekonomikas ministrija ir sagatavojusi un nosūtījusi Tieslietu un Finanšu ministrijām atzinumu sniegšanai noteikumu projektus *par Latvijas jūrniecības savienības un Latvijas Melioratoru biedrības valsts pārvaldes uzdevumu ietvaros sniegto maksas pakalpojumu cenrādi*, kā arī Ministru kabineta rīkojuma projektus *par būvspeciālistu kompetences novērtēšanas un patstāvīgās prakses uzraudzības deleģēšanu* šīm sertificēšanas institūcijām. Rīkojuma projekts paredz, ka deleģēšanas līgumus uz pieciem gadiem slēgs ekonomikas ministre.

Noteikumu projektus un rīkojuma projektus Ekonomikas ministrija š.g. jūlijā iesniegs izskatīšanai Ministru kabineta sēdē.

4) Ar Ministru kabineta 2014.gada 19.augusta sēdes protokollēmuma (prot. Nr.44 54.§) "Noteikumu projekts "Noteikumi par būvdarbu veicēju un būvspeciālistu civiltiesiskās atbildības obligāto apdrošināšanu"" 2.punktu Ekonomikas ministrijai tika uzdots *sešu mēnešu laikā sagatavot un noteiktā kārtībā iesniegt izskatīšanai Ministru kabinetā likumprojektu "Grozījumi Būvniecības likumā", paredzot deleģējumu Ministru kabinetam izdot Ministru kabineta noteikumus par būvspeciālistu profesionālās civiltiesiskās atbildības obligātās apdrošināšanas un būvuzņēmēju civiltiesiskās atbildības obligātās apdrošināšanas garantijas fonda izveidošanas, uzturēšanas un administrēšanas kārtību. Garantijas fonda mērķis ir līdzekļu uzkrāšana, lai nodrošinātu apdrošināšanas atlīdzību izmaksas gadījumos, kad būvspeciālistu profesionālās civiltiesiskās atbildības obligātās apdrošināšanas vai būvuzņēmēju civiltiesiskās atbildības obligātās apdrošināšana nesedz visus zaudējumus, kas radušies, iestājoties apdrošināšanas gadījumam*

Ministru kabineta 2015.gada 7.aprīļa sēdē (prot.Nr.18, 9.§), ņemot vērā ekonomikas ministres iesniegto informāciju, Ministru kabineta 2014.gada 19.augusta sēdes protokollēmuma (prot. Nr.44 54.§) 2.punktā dotā uzdevuma izpildes termiņš tika pagarināts līdz 2015.gada 1.jūlijam.

Ņemot vērā, ka būvspeciālistu profesionālās civiltiesiskās atbildības obligātās apdrošināšanas un būvuzņēmēju civiltiesiskās atbildības obligātās apdrošināšanas garantijas fondu veidos būvniecībā iesaistīto uzņēmēju iemaksas, svarīgi ir šāda fonda izveidošanā vienoties ar Latvijas Būvniecības padomi, kurā ir pārstāvētas būvniecības nozares nevalstiskās organizācijas*.* Tā kāgarantijas fonda mērķis ir līdzekļu uzkrāšana, lai nodrošinātu apdrošināšanas atlīdzību izmaksas gadījumos, kad būvspeciālistu profesionālās civiltiesiskās atbildības obligātās apdrošināšanas vai būvuzņēmēju civiltiesiskās atbildības obligātās apdrošināšana nesedz visus zaudējumus, kas radušies, iestājoties apdrošināšanas gadījumam, Latvijas Būvniecības padomē ir jāvērtē, kas veiks maksājumus, iemaksu apjomu un to veikšanas kārtību, kā arī kritērijus iemaksas diferencēšanai.

Ņemot vērā iepriekšminēto, Ekonomikas ministrija iesniegs izskatīšanai Ministru kabineta sēdē Ministru kabineta sēdes protokollēmuma projektu par dotā uzdevuma izpildes termiņa pagarināšanu līdz 2015.gada 31.decembrim.

5) Ministru kabineta 2014.gada 16.septembra sēdes protokollēmuma (prot. Nr.49 5.§) „Noteikumu projekts „Ostu hidrotehnisko, siltumenerģijas, gāzes un citu, atsevišķi neklasificētu, inženierbūvju būvnoteikumi”” 2.punktā tika dots uzdevums *Ekonomikas ministrijai sadarbībā ar Ārlietu ministriju un Tieslietu ministriju izstrādāt un līdz 2015.gada 1.februārim iesniegt Ministru kabinetā noteikumu projektu par ēku, kas nepieciešamas Latvijas Republikas diplomātiskajām un konsulārajām vajadzībām, būvniecības kārtību ārvalstīs.*

Ministru kabineta 2015.gada 19.maija sēdē (prot.Nr.25, 6.§), ņemot vērā ekonomikas ministres sniegto informāciju, pagarināja šī uzdevuma izpildes termiņu līdz 2015. gada 1. augustam.

Ņemot vērā Ministru kabineta 2014.gada 16.septembra sēdes protokollēmuma (prot. Nr.49 5.§) 2.punktā doto uzdevumu, kā arī atbilstoši Latvijas Būvniecības padomes 2014.gada 15.decembra sēdē lemtajam, sagatavots noteikumu **projekts “Grozījumi Ministru kabineta 2014.gada 2.septembra noteikumos Nr.529 “Ēku būvnoteikumi””.** Noteikumu projekta mērķis ir novērst konstatētās gramatiskās un tehniskās neprecizitātes spēkā esošajos noteikumos Nr.529, kā arī harmonizēt atsevišķu punktu redakcijas ar citiem normatīvajiem aktiem, tai skaitā ar būvniecību reglamentējošajiem noteikumiem, un reglamentēt Latvijas Republikas diplomātisko un konsulāro pārstāvniecību būvniecības procesu ārvalstīs.

Sabiedrības informēšanai un viedokļa sniegšanai noteikumu projekts publicēts Ekonomikas ministrijas mājas lapā -

<https://www.em.gov.lv/lv/nozares_politika/buvnieciba/normativo_aktu_projekti/>.

Ekonomikas ministrija nodrošinās izsludināto normatīvo aktu saskaņošanu un iesniegšanu izskatīšanai Ministru kabineta sēdē atbilstoši Ministru kabineta kārtības rullī noteiktajam, kā arī sagatavoto normatīvo aktu virzību atbilstoši šajā informatīvajā ziņojumā norādītajos termiņos.

Ekonomikas ministra

pienākumu izpildītājs,

veselības ministrs G. Belēvičs

Vīza:

Valsts sekretārs R.Beinarovičs

13.07.2015.

2585

Bučinska,

67013032, [Elga.Bucinska@em.gov.lv](mailto:Elga.Bucinska@em.gov.lv)